als_Latn dik_Latn sag_Latn
Anton Cicani
Seria A vazhdon që të “peshkojë” tek talentet shqiptare dhe shumë shpejt mund të pasurojë më tepër numrin e futbollistëve që aktualisht luajnë në kampionatin italian (Lila, Cana, Berisha, Strakosha, Hysaj). i radhës pritet të jetë Armando Vajushi, edhe pse nuk do të jetë aspak një tratativë e lehtë. Përkundrazi, do të duhen disa ditë deri sa të limohen detajet për të arritur këtë marrëveshje. Por, më cilin klub? Kohë më parë, Udineze pati bërë një sondazh, por thjesht një informacion dhe asgjë më shumë, për të qenë e kujdesshme për gjendjen kontraktuale të mesfushorit, të cilit kontrata i skadon në qershor të këtij viti. Pra, në shkurt, Vajushi ka lejen e posaçme për të negociuar në person të parë me klubet të cilat i interesojnë. Por, të dalim tek skuadra që më në fund, pasi është fshehur për kaq kohë. Eshtë Kievo ekipi që pardje ka çuar disa emisarë në klubin e Liteksit, që aktualisht i ka dhënë futbollistëve një javë më tepër leje, duke qenë se kampionati nis në mesin e shkurtit (për shkak të kushteve atmosferike).
Prapaskenat – Burime të sigurta pranë gazetës “Sport Ekspres” bëjnë me dije se kohët e fundit, mes Liteksit dhe Vajushit ka pasur një “ftohje” të raporteve, duke çuar në një krisje të pashmangshme. E gjitha kjo pasi presidenti Gançev ka bërë shumë “teka” sa i përket vlerës së kartonit. Fillimisht, e konsideronte Vajushin me një vlerë prej rreth 2 mln eurosh, por mungesa e rinovimit të kontratës nga shkodrani solli edhe një farë “ngërçi” dhe tashmë, në luftë kundër kohës, bullgarët nuk mund të tërheqin më shumë seç duhet litarin. Kievo është klubi italian që ka nisur negociatat dhe ka shfaqur interes konkret, duke bërë një ofertë e cila ende nuk është zbuluar, por që sipas klubit nuk është e mjaftueshme. Ndërkaq, vlera e kartonit të shkodranit ka shkuar në 1 mln euro.
Përqindja – Liteksi, që e di shumë mirë se vlera e kartonit të mesfushorit shqiptar do të rritet në vazhdim të karrierës, pretendon të fusë një përqindje të lartë në rast rishitje. Ashtu si bëri edhe Pas Janina me Parmën, që përfshiu klauzolën e përqindjes së lartë. Sipas burimeve, kërkesa ka qenë rreth 30-40%.
pag_Latn als_Latn als_Latn als_Latn